**Un joc cu mingea**

*Constantin Ciuca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alergam unul după altul râzând într-un joc

adevărat.

Sunt îndrăgostit,

mi-am spus

in timp ce loveam mingea

şi mă învârteam prin aer

cu dexteritatea unui acrobat..

Mingea se ducea până departe,

trebuia să alerg repede după ea

trecea prin pruncul din pântecul mamei,

ajungea până aproape de moarte

şi revenea.

Loveam cu racheta la întâmplare,

încercam să ţintesc discul solar,

mingea ricoşa din râsul iubitei

într-o rază de soare

şi de acolo în inima mea,

imi producea un infarct temporar,

şi revenea.